CELEX: 51997PC0014
Language: el
Date: 1997-03-05
Title: Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη θέση της Κοινότητας στο πλαίσιο του Συμβουλίου Σύνδεσης για τη συμμετοχή της Ρουμανίας στα κοινοτικά προγράμματα στους τομείς της κατάρτισης, της νεολαίας και της εκπαίδευσης

Avis juridique important

|

51997PC0014

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη θέση της Κοινότητας στο πλαίσιο του Συμβουλίου Σύνδεσης για τη συμμετοχή της Ρουμανίας στα κοινοτικά προγράμματα στους τομείς της κατάρτισης, της νεολαίας και της εκπαίδευσης  /* COM/97/0014 ΤΕΛΙΚΟ - CNS 97/0021 */  

Επίσημη Εφημερίδα αριθ. C 113 της 11/04/1997 σ. 0008

Πρόταση απόφασης του Συμβουλίου σχετικά με τη θέση της Κοινότητας στο πλαίσιο του συμβουλίου σύνδεσης για τη συμμετοχή της Ρουμανίας στα κοινοτικά προγράμματα στους τομείς της κατάρτισης, της νεολαίας και της εκπαίδευσης (97/C 113/04) COM(97) 14 τελικό - 97/0021(CNS) (Υποβλήθηκε από την Επιτροπή στις 7 Μαρτίου 1997)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 126 και 127, σε συνδυασμό με το άρθρο 228 παράγραφος 3 πρώτο εδάφιο,την πρόταση της Επιτροπής,τη γνώμη του Ευρωπαϊκού Κοινοβουλίου,Εκτιμώντας:ότι το πρόσθετο πρωτόκολλο της ευρωπαϊκής συμφωνίας που θεσπίζει τη σύνδεση μεταξύ των Ευρωπαϊκών Κοινοτήτων και των κρατών μελών τους, αφενός, και της Ρουμανίας, αφετέρου, συνήφθη σύμφωνα με την απόφαση του Συμβουλίου και της Επιτροπής, της 4ης Δεκεμβρίου 1995 7ότι, σύμφωνα με το άρθρο 1 του πρόσθετου πρωτοκόλλου, η Ρουμανία έχει δικαίωμα συμμετοχής σε προγράμματα-πλαίσια, ειδικά προγράμματα, έργα ή άλλες δράσεις της Κοινότητας κυρίως στους τομείς της κατάρτισης, της νεολαίας και της εκπαίδευσης, και σύμφωνα με το άρθρο 2, ότι οι όροι και οι διατάξεις, οι οποίες διέπουν τη συμμετοχή της Ρουμανίας στις δραστηριότητες που αναφέρονται στο άρθρο 1 αποφασίζονται από το συμβούλιο σύνδεσης 7ότι η απόφαση 94/819/ΕΚ του Συμβουλίου, της 6ης Δεκεμβρίου 1994, για τη θέσπιση προγράμματος δράσης σχετικά με την εφαρμογή μιας πολιτικής της Ευρωπαϊκής Κοινότητας για την επαγγελματική κατάρτιση (1) (που στο εξής θα καλείται «Leonardo da Vinci»), και ιδίως το άρθρο 9 παράγραφος 1, η απόφαση αριθ. 818/95/ΕΚ του Ευρωπαϊκού Κοινοβουλίου και του Συμβουλίου, της 14ης Μαρτίου 1995, για την έγκριση της τρίτης φάσης του προγράμματος Νεολαία για την Ευρώπη (2), και ιδίως το άρθρο 7 παράγραφος 4, και η απόφαση αριθ. 819/95/ΕΚ του Ευρωπαϊκού Κοινοβουλίου και του Συμβουλίου, της 14ης Μαρτίου 1995, για τη θέσπιση του κοινοτικού προγράμματος δράσης στον τομέα της εκπαίδευσης (3) (που στο εξής καλείται «Socrates»), και ιδίως το άρθρο 7 παράγραφος 3, καθορίζουν ότι τα προγράμματα αυτά είναι ανοιχτά στη συμμετοχή των συνδεδεμένων χωρών της Κεντρικής Ευρώπης σύμφωνα με τους όρους που καθορίζονται στα πρόσθετα πρωτόκολλα των συμφωνιών σύνδεσης σχετικά με τη συμμετοχή στα κοινοτικά προγράμματα 7ότι κατά τη διάρκεια των κοινών συνεδριάσεων των υπουργών Παιδείας που έγιναν στο Λουξεμβούργο στις 23 Οκτωβρίου 1995 και στις Βρυξέλλες στις 21 Νοεμβρίου 1996 στο πλαίσιο του διαρθρωμένου διαλόγου μεταξύ της Ευρωπαϊκής Ένωσης και των συνδεδεμένων χωρών της Κεντρικής Ευρώπης, τα συμβαλλόμενα μέρη επαναβεβαίωσαν την πρόθεσή τους να επεκτείνουν προς τις εν λόγω χώρες το δικαίωμα συμμετοχής στα προγράμματα Leonardo da Vinci, Socrates και Νεολαία για την Ευρώπη,ΑΠΟΦΑΣΙΖΕΙ:Η θέση που υιοθετεί η Κοινότητα στο πλαίσιο του συμβουλίου σύνδεσης που συστήθηκε βάσει της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Ρουμανίας, αφετέρου, σχετικά με τη συμμετοχή της Ρουμανίας στα προγράμματα της Κοινότητας στους τομείς της κατάρτισης, της νεολαίας και της εκπαίδευσης, είναι το συνημμένο σχέδιο απόφασης του συμβουλίου σύνδεσης.(1) ΕΕ αριθ. L 340 της 29. 12. 1994.(2) ΕΕ αριθ. L 87 της 20. 4. 1995.(3) ΕΕ αριθ. L 87 της 20. 4. 1995.Σχέδιο απόφασης του συμβουλίου σύνδεσης ΕΚ-Ρουμανίας για την έγκριση των όρων που διέπουν τη συμμετοχή της Ρουμανίας στα προγράμματα της Κοινότητας στους τομείς της κατάρτισης, της νεολαίας και της εκπαίδευσης ΤΟ ΣΥΜΒΟΥΛΙΟ ΣΥΝΔΕΣΗΣ,Έχοντας υπόψη:την ευρωπαϊκή συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Ρουμανίας, αφετέρου (1),το πρόσθετο πρωτόκολλο της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Ρουμανίας, αφετέρου, σχετικά με τη συμμετοχή της Ρουμανίας στα προγράμματα της Κοινότητας, και ιδίως τα άρθρα 1 και 2 (2),Εκτιμώντας:ότι σύμφωνα με το άρθρο 1 του πρόσθετου πρωτοκόλλου, η Ρουμανία μπορεί να συμμετάσχει σε προγράμματα-πλαίσια, σε ειδικά προγράμματα, έργα ή άλλες δράσεις της Κοινότητας ιδίως στους τομείς της κατάρτισης, της νεολαίας και της εκπαίδευσης,ότι, βάσει του άρθρου 2 του πρόσθετου πρωτοκόλλου, οι όροι για τη συμμετοχή της Ρουμανίας στις δραστηριότητες που αναφέρονται στο άρθρο 1 αποφασίζονται από το συμβούλιο σύνδεσης 7ότι, κατά τη διάρκεια των κοινών συνεδριάσεων των υπουργών Παιδείας που έγιναν στο Λουξεμβούργο στις 23 Οκτωβρίου 1995 και στις Βρυξέλλες στις 21 Νοεμβρίου 1996 στο πλαίσιο του διαρθρωμένου διαλόγου μεταξύ της Ευρωπαϊκής Ένωσης και των συνδεδεμένων χωρών της Κεντρικής Ευρώπης, τα συμβαλλόμενα μέρη επαναβεβαίωσαν την πρόθεσή τους να επεκτείνουν προς τις εν λόγω χώρες τη συμμετοχή στα προγράμματα Leonardo da Vinci, Νεολαία για την Ευρώπη και Socrates,ΑΠΟΦΑΣΙΖΕΙ:Η Ρουμανία θα συμμετάσχει στα προγράμματα της Ευρωπαϊκής Κοινότητας Leonardo da Vinci, Νεολαία για την Ευρώπη και Socrates, σύμφωνα με τους συνημμένους όρους που αποτελούν αναπόσπαστο τμήμα της παρούσας απόφασης.(1) ΕΕ αριθ. L 347 της 31. 12. 1993.(2) ΕΕ αριθ. L 317 της 30. 12. 1995.Όροι για τη συμμετοχή της Ρουμανίας στα προγράμματα Leonardo da Vinci, Νεολαία για την Ευρώπη και Socrates Άρθρο 1 Η Ρουμανία συμμετέχει σε όλα τα μέτρα και τις δράσεις των προγραμμάτων Leonardo da Vinci, Νεολαία για την Ευρώπη και Socrates (που στο εξής καλούνται «προγράμματα») βάσει, εκτός εάν υπάρχει διαφορετική πρόβλεψη στην παρούσα απόφαση, των στόχων, κριτηρίων, διαδικασιών και προθεσμιών που καθορίζονται στην απόφαση 94/819/ΕΚ του Συμβουλίου για τη θέσπιση προγράμματος δράσης σχετικά με την εφαρμογή πολιτικής της Ευρωπαϊκής Κοινότητας για την επαγγελματική κατάρτιση, στην απόφαση αριθ. 818/95/ΕΚ του Ευρωπαϊκού Κοινοβουλίου και του Συμβουλίου για την έγκριση της τρίτης φάσης του προγράμματος Νεολαία για τη Ευρώπη, και στην απόφαση αριθ. 819/95/ΕΚ του Ευρωπαϊκού Κοινοβουλίου και του Συμβουλίου για τη θέσπιση του προγράμματος κοινοτικής δράσης στον τομέα της εκπαίδευσης.Άρθρο 2 Οι όροι και οι διατάξεις για την υποβολή, αξιολόγηση και επιλογή των αιτήσεων που σχετίζονται με τα επιλέξιμα θεσμικά όργανα, οργανισμούς και ιδιώτες της Ρουμανίας είναι οι ίδιοι με εκείνους που εφαρμόζονται στα επιλέξιμα θεσμικά όργανα, οργανισμούς και ιδιώτες της Κοινότητας.Η γλωσσική προετοιμασία και οι δραστηριότητες κατάρτισης αφορούν τις επίσημες γλώσσες της Κοινότητας. Σε εξαιρετικές περιπτώσεις, γίνονται δεκτές και άλλες γλώσσες εάν το απαιτεί η εφαρμογή των προγραμμάτων.Άρθρο 3 Προκειμένου να διασφαλιστεί η κοινοτική διάσταση των προγραμμάτων, είναι αναγκαίο τα διεθνικά σχέδια και οι δραστηριότητες που προτείνονται από τη Ρουμανία να περιλαμβάνουν έναν ελάχιστο αριθμό εταίρων από τα κράτη μέλη της Κοινότητας. Ο ελάχιστος αυτός αριθμός καθορίζεται στο πλαίσιο της εφαρμογής των προγραμμάτων, αφού ληφθεί υπόψη η φύση των διαφόρων δραστηριοτήτων, ο αριθμός των εταίρων σε ένα δεδομένο πρόγραμμα, και ο αριθμός των χωρών που συμμετέχουν στο πρόγραμμα. Προγράμματα και δραστηριότητες που διεξάγονται αποκλειστικά μεταξύ της Ρουμανίας και των χωρών ΕΖΕΣ-ΕΟΧ ή οποιασδήποτε άλλης χώρας, συμπεριλαμβανομένων και εκείνων που βρίσκονται σε συμφωνία σύνδεσης με την Κοινότητα, στις οποίες είναι ανοιχτή η συμμετοχή στα προγράμματα, δεν είναι επιλέξιμα για κοινοτική χρηματοδοτική στήριξη.Άρθρο 4 Σύμφωνα με τους όρους που προβλέπονται στις αποφάσεις σχετικά με τα προγράμματα Leonardo da Vinci, Νεολαία για την Ευρώπη και Socrates, η Ρουμανία παρέχει τις απαραίτητες δομές και μηχανισμούς σε εθνικό επίπεδο και προβαίνει σε όλες τις αναγκαίες ενέργειες για να διασφαλίσει το συντονισμό και την οργάνωση, σε εθνικό επίπεδο, της εφαρμογής των προγραμμάτων.Άρθρο 5 Η Ρουμανία καταβάλλει κάθε χρόνο στον προϋπολογισμό της Κοινότητας συνεισφορά για να καλύψει τις δαπάνες που προκύπτουν από τη συμμετοχή της στα προγράμματα.Οι όροι που διέπουν την οικονομική συμβολή της Ρουμανίας παρατίθενται στο παράρτημα, το οποίο αποτελεί αναπόσπαστο τμήμα της παρούσας απόφασης. Η επιτροπή σύνδεσης είναι αρμόδια για κάθε τροποποίηση της συμβολής αυτής, όποτε κρίνεται αναγκαίο.Άρθρο 6 Η Κοινότητα και τα κράτη μέλη της σε συνεργασία με τη Ρουμανία καταβάλλουν κάθε προσπάθεια για τη διευκόλυνση της ελεύθερης διακίνησης και στέγασης των σπουδαστών, των καθηγητών, του πανεπιστημιακού διοικητικού προσωπικού, των νέων και άλλων επιλέξιμων κατηγοριών ανθρώπων που μετακινούνται μεταξύ της Ρουμανίας και της Κοινότητας για να συμμετάσχουν σε δραστηριότητες που περιλαμβάνονται στην παρούσα απόφαση.Άρθρο 7 Με την επιφύλαξη των αρμοδιοτήτων της Επιτροπής και του Ελεγκτικού Συνεδρίου αναφορικά με τον έλεγχο και την αξιολόγηση των προγραμμάτων Leonardo da Vinci, Νεολαία για την Ευρώπη και Socrates (άρθρα 10, 9 και 8 αντίστοιχα), η συμμετοχή της Ρουμανίας στα προγράμματα βρίσκεται υπό συνεχή έλεγχο σε επίπεδο συνεργασίας μεταξύ της Επιτροπής και της Ρουμανίας. Η Ρουμανία υποβάλλει στην Επιτροπή σχετικές εκθέσεις και συμμετέχει σε άλλες συγκεκριμένες δραστηριότητες οι οποίες καθορίζονται από την Κοινότητα για τον σκοπό αυτό.Άρθρο 8 Με την επιφύλαξη των διαδικασιών που αναφέρονται στο άρθρο 6 της απόφασης σχετικά με το πρόγραμμα Leonardo da Vinci, το άρθρο 6 της απόφασης σχετικά με το πρόγραμμα Νεολαία για την Ευρώπη και το άρθρο 4 της απόφασης σχετικά με το πρόγραμμα Socrates, η Ρουμανία καλείται να συμμετάσχει σε συνεδριάσεις συντονισμού σχετικά με οποιοδήποτε ζήτημα που αφορά την εφαρμογή της παρούσας απόφασης, πριν από τις τακτικές συνεδριάσεις των επιτροπών. Η Επιτροπή είναι αρμόδια για την ενημέρωση της Ρουμανίας σχετικά με τα αποτελέσματα των τακτικών αυτών συνεδριάσεων.Άρθρο 9 Η γλώσσα εργασίας όσον αφορά τις αιτήσεις, τις συμβάσεις, τις εκθέσεις που θα υποβληθούν και άλλες διοικητικές ρυθμίσεις σχετικά με τα προγράμματα, είναι μία από τις επίσημες γλώσσες της Κοινότητας.Άρθρο 10 Η παρούσα απόφαση ισχύει καθόλη τη διάρκεια των προγραμμάτων Leonardo da Vinci, Νεολαία για την Ευρώπη και Socrates (μέχρι τις 31 Δεκεμβρίου 1999).Άρθρο 11 Η παρούσα απόφαση τίθεται σε εφαρμογή την πρώτη ημέρα του μήνα που ακολουθεί την ημερομηνία έγκρισής της από το συμβούλιο σύνδεσης.